ബാങ്കിംഗ് മേഖലയില് പൊതുജന പങ്കാളിത്തം ഉറപ്പാക്കണമെന്ന് അഡ്വ.ഓമല്ലൂര് ശങ്കരന് പത്തനംതിട്ട: ബാങ്കിംഗ് മേഖലയില് പൊതുജന പങ്കാളിത്തം ഉറപ്പാക്കുകവഴി രാജ്യത്തിന്റെ വികസനം കൂടുതല് ജനകീയമാകുമെന്ന് ജില്ലാ പഞ്ചായത്ത് പ്രസിഡന്റ് അഡ്വ.ഓമല്ലൂര് ശങ്കരന് വ്യക്തമാക്കി. കേന്ദ്ര സര്ക്കാരിനു കീഴിലുള്ള സാമ്ബത്തിക സേവന വകുപ്പിന്റെ നിര്ദേശപ്രകാരം സ്റ്റേറ്റ് ബാങ്ക് ഒഫ് ഇന്ത്യ, ജില്ലാ ലീഡ് ബാങ്ക് സംഘടിപ്പിച്ച വായ്പാ മേളയായ സമൃദ്ധി വായ്പാ മഹോത്സവം ഉദ്ഘാടനം ചെയ്യുകയായിരുന്നു അദ്ദേഹം.ജില്ലാ കളക്ടര് ഡോ. ദിവ്യ എസ്.അയ്യര് അദ്ധ്യക്ഷത വഹിച്ചു. സ്റ്റേറ്റ് ബാങ്ക് ഒഫ് ഇന്ത്യ നെറ്റ് വര്ക്ക് 1 ജനറല് മാനേജര് വി. സീതാരാമന് മുഖ്യാതിഥിയായിരുന്നു. ജില്ലയിലെ 24 ബാങ്കുകളുടെ വായ്പ സൗകര്യം ഒരുക്കുന്നതിന് മേളയില് കൗണ്ടറുകള് സജ്ജീകരിച്ചിരുന്നു. തിരഞ്ഞെടുത്തവരുടെ വായ്പകള്ക്കുള്ള അനുമതിപത്രങ്ങള് മേളയില് ജില്ലാ കളക്ടര് ഡോ. ദിവ്യ എസ്. അയ്യര് വിതരണം നടത്തി. വായ്പകളെക്കുറിച്ച് അറിയാനും പുതുതായി വായ്പയെടുക്കാന് ആഗ്രഹിക്കുന്നവര്ക്ക് അപേക്ഷ നല്കാനും സൗകര്യമുണ്ടായിരുന്നു.The post ബാങ്കിംഗ് മേഖലയില് പൊതുജന പങ്കാളിത്തം ഉറപ്പാക്കണമെന്ന് അഡ്വ.ഓമല്ലൂര് ശങ്കരന് first appeared on MalayalamExpressOnline.